钦定古今图书集成/明伦汇编/氏族典/第109卷 > 《廖用贤尚友录》 > 崔琦
## 钦定古今图书集成/明伦汇编/氏族典/第109卷 > 《廖用贤尚友录》 > 崔琦

按《后汉书崔琦传》：“琦字子玮，涿郡安平人，济北相瑗
之宗也。少游学京师，以文章博通称。初举孝廉为郎。
河南尹梁冀闻其才，请与交。冀行多不轨，琦数引古
今成败以戒之。冀不能受，乃作《外戚箴》，复作《白鹄赋》
以为风。梁冀见之，遣琦归。后除为临济长，不敢之职，
解印绶去。冀遂令刺客阴求杀之。客见琦耕于陌上”，
怀书一卷，息辄偃而咏之。客哀其志，以实告琦，琦得
脱走，冀后竟捕杀之。所著赋、颂、铭、诔、箴、吊、论、《九咨》、七
言，凡十五篇。